b'\n_START_ARTICLE_\nIvan Saunig\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini posestnika in \xc5\xbeupana Matev\xc5\xbea in gospodinje Marije Saunig rojene Nemec. V rojstnem kraju je kon\xc4\x8dal ljudsko \xc5\xa1olo, v Mariboru pa Sadjarsko vinarsko \xc5\xa1olo. Posodobil je dru\xc5\xbeinske sadovnjake in vinograde in jih 1908 raz\xc5\xa1iril z nakupom Majerjeve gra\xc5\xa1\xc4\x8dine s posestvom. Leta 1905 je v Biljah postal \xc5\xbeupan, 30. marca 1908 pa je bil v kuriji veleposestvo izvoljen v gori\xc5\xa1ki De\xc5\xbeelni zbor. Tega leta je bil tudi med ustanovitelju Kme\xc4\x8dke banke v Gorici. V banki je bil 12 let podpredsednik, v letih 1921\xe2\x88\x921947 pa predsednik njenega upravnega odbora. Januarja 1918 je bil izvoljen za predsednika Zveze slovenskih \xc5\xbeupanov po vojni prizadetih ob\xc4\x8din na Primorskem.'